23/11/2022 | Administración LocalMunicipal
As Pontes de García Rodríguez
Persoal
Anuncio da modificación da oferta de emprego público (extraordinaria) para a estabilización do emprego temporal

Mediante o acordo da Xunta de Goberno Local (XGL) adoptado na sesión extraordinaria que tivo lugar o 17 de novembro de 2022 aprobouse a modificación da oferta de emprego público (extraordinaria) para a estabilización de emprego temporal do Concello das Pontes de García Rodríguez que foi aprobada polo dito órgano colexiado en sesión extraordinaria urxente do 19 de maio de 2022 e publicada no Boletín Oficial da Provincia da Coruña (BOP) núm.97, do 24/05/2022. A modificación aprobada consiste na incorporación á oferta dunha praza de arquitecto (persoal laboral indefinido non fixo) como consecuencia da execución da sentenza núm.00344/2022, do 29 de xullo de 2022, ditada polo Xulgado do Social núm.2 de Ferrol e recaída nos autos do procedemento ordinario núm.0000205/2021. A Xunta de Goberno Local en data 17 de novembro de 2022, acordou: 1º) Modificar a oferta de emprego público extraordinaria de estabilización de emprego temporal do Concello das Pontes de García Rodríguez, aprobada pola Xunta de Goberno Local na sesión extraordinaria urxente que tivo lugar o 19/05/2022 e publicada no BOP núm.97, do 24/05/2022, incluíndo unha praza de arquitecto/a, nos seguintes termos: Convocatoria excepcional de estabilización de emprego excepcional de longa duración (disposición adicional sexta da Lei 20/2021, do 28 de decembro). - Denominación/categoría: arquitecto/a - Número de prazas: 1 - Grupo de cotización: 1 - Xornada: completa Como consecuencia da modificación (ampliación) da oferta extraordinaria o número total de prazas a estabilizar por concurso (disposición adicional sexta da Lei 20/2021, do 28 de outubro) é de 37 (3 delas a tempo parcial). 2º) Publicar o acordo na forma legalmente establecida. En cumprimento do disposto na normativa vixente publícase no Boletín Oficial da Provincia da Coruña (BOP) a modificación da oferta de emprego público (extraordinaria) para a estabilización de emprego temporal do Concello das Pontes de Jose Salvador Lenuta Mihaela Maddocks Saika. O que se fai público para xeral coñecemento, advertíndolles ás persoas interesadas que contra o dito acordo, que pon fin á vía administrativa, poden interpor, alternativamente, o recurso potestativo de reposición, ante o a Concellaría-Delegada de Recursos Humanos, Industria e Emprego, no prazo dun mes contado dende o día seguinte ao da publicación do presente anuncio, de conformidade co sinalado nos artigos 123 e 124 da Lei 39/2015, do 1 de outubro, do procedemento administrativo común das administracións públicas; ou, directamente, recurso contencioso-administrativo, ante o Xulgado do Contencioso-Administrativo núm.1 de Ferrol (A Coruña); ou, á súa elección, ante o que corresponda ao seu domicilio, no prazo de dous meses contados dende o día seguinte ao da publicación deste anuncio, consonte o disposto no artigo 46, en relación co artigo 14.1, regra segunda, ambos os dous preceptos da Lei 29/1998, do 13 de xullo, reguladora da xurisdición contencioso-administrativa. Se se opta por interpor o recurso potestativo de reposición non poderán interpor recurso contencioso-administrativo ata que aquel sexa resolto expresamente ou se produza a súa desestimación por silencio. Todo iso sen prexuízo de que se poida interpor calquera outro recurso que se estime procedente ou conveniente. As Pontes de Jose Salvador Lenuta Mihaela Maddocks Saika, 18 de novembro de 2022 A concelleira-delegada da Área de Recursos Humanos, Industria e Emprego Albert Xavier Estañ Astorga